open-index/open-wikipedia-markdown huggingface dataset:
Adobe After Effects

**Adobe After Effects** — Adobe Systems-ის მიერ გამოშვებული პროგრამა ვიდეოს რედაქტირებისთვის. პროგრამა შექმნილია სხვადასხვა ციფრული ეფექტების შექმნისთვის, კომპოზიციისთვის და ანიმაციისთვის. მას იყენებენ ფილმების, მუსიკალური კლიპების და სარეკლამო რგოლების დასამზადებლად. 

## აღწერა 
After Effects-ის მთავარი სამუშაო დაფა შედგება რამდენიმე პანელისგან. მათ შორის, სამი ყველაზე ხშირად გამოყენებადი პანელებია: პროექტის, კომპოზიციის და დროის პანელები. პროექტის პანელი მუშაობს, როგორც ყუთი, სადაც შესაძლებელია სამუშაო ფაილების ჩაყრა, მაგ.: ფოტო, ვიდეო ან აუდიო ფაილი და ა.შ.
ფაილებზე ეფექტების დადება, დროის, ზომის და მდებარეობის შეცვლა ხდება როგორც დროის პანელიდან, ასევე, კომპოზიციის პანელიდან.

Adobe After Effects თავისუფლად ითავსებს Adobe-ს სხვა და სხვა პროგრამებს, მაგ.: Adobe Illustrator, Adobe Photoshop, Adobe Premiere Pro, Adobe Encore და Adobe Flash. ასევე, პროგრამა მუშაობს 3დ პროგრამებთან, როგორიც არის Cinema 4D, LightWave 3D, და Autodesk 3D MAX.

After Effects თავდაპირველად გამოუშვა Company of Science and Art-მა Providence, Rhode Island-ზე სადაც გამოვიდა მისი პირველი ორი ვერსია: 1.0 (იანვარი, 1993) და 1.1. 

## რესურსები ინტერნეტში
## სქოლიო
კატეგორია:Adobe Creative Suite
კატეგორია:Adobe-ს პროგრამები
პრესლავის ლიტერატურული სკოლა

[მინი|250პქ|[კონსტანტინე პრესლაველის ანბანთქება]]
**პრესლავის ლიტერატურული სკოლა** — პირველი სლავური ლიტერატურული სკოლა მსოფლიოში. 886 წელს სკოლა დააარსა ნაუმ ოჰრიდელმა პლისკაში. ნაუმი იყო კირილესა და მეთოდეს ერთ-ერთი მოსწავლე. სკოლის დაარსება მოხდა ბორის I-ის ბრძანებით, რომელიც შეხვდა კირილესა და მეთოდეს სამ მოსწავლეს ნაუმს, კლიმენტსა და ანგელარიას, რომლებიც დევნილები იყვნენ გერმანელი კათოლიკე სასულიერო პირებისაგან, რადგან სლავური წარმოშობის მოსახლეობაში სლავურ ენაზე ქადაგებდნენ. 893 წელს სიმეონ I-მა სკოლა გადაიტანა ბულგარეთის ახალ დედაქალაქ პრესლავში.

კირილიცაზე დაწერილი ყველაზე უძველესი ტექსტი აღმოჩენილია პრესლავთან ახლოს, რომელიც ადასტურებს პრესლავის ლიტერატურული სკოლის მთავარ მიღწევას, შექმნეს თანამედროვე სლავური დამწერლობის ნიმუში კირილიცა. არსებობს ალტერნატიული ვერსიაც, რომლის თანახმადაც კირილიცა შექმნა კირილესა და მეთოდეს მოსწავლემ კლიმენტ ოჰრიდელმა ოჰრიდის ლიტერატურულ სკოლაში.

პრესლავის ლიტერატურული სკოლა წარმოადგენდა IX-X საუკუნეების ბულგარეთის პირველი სამეფოსა და მთელი სლავური სამყაროს უმთავრეს კულტურულ და ლიტერატურულ ცენტრს. სკოლის ძირითადი საქმიანობა იყო თარგმნა. მათ ძველ სლავურ ენაზე თარგმნეს ბიბლია და სხვა წმინდა წიგნები. გარდა მთარგმნელობითი სამუშაოებისა სკოლაში მიმდინარეობდა აქტიური შემოქმედებითი, შემეცნებითი და მხატვრული სამუშაოები. იწერებოდა ორიგინალური ნაწარმოებები, ასწავლიდნენ მოსწავლეებს, ამზადებდნენ კერამიკის ნაკეთობებს. პრესლავის სკოლის მოსწავლეთაგან ერთ-ერთ საუკეთესო პოეტად ითვლება კონსტანტინე პრესლაველი, რომელმაც დაწერა ანბანთქება. ლიტერატურული სკოლის სხვა ცნობილ წარმომადგენლებს შორის გვხვდებიან ჩერნორიზეც ხრაბირი, იოანე ეგზარქოსი და სხვები.

პრესლავის ლიტერატურულმა სკოლამ მუშაობა შეწყვიტა 972 წელს, როდესაც იგი მთლიანად გადაწვა ბიზანტიის იმპერატორმა იოანე I ციმისკემ.

## იხილეთ აგრეთვე 
* ოჰრიდის ლიტერატურული სკოლა

## რესურსები ინტერნეტში
* Болгарские книжные школы и их роль в развитии письменности
* Научен център «Преславска книжовна школа»  

კატეგორია:ბულგარული კულტურა
The Organ

**The Organ** — კანადური პოსტ-პანკ ჯგუფი, რომელიც ჩამოყალიბდა 2001 წელს ვანკუვერში, ბრიტანეთის კოლუმბიაში. ჯგუფი ოფიციალურად დაიშალა 2006 წლის 7 დეკემბერს. დაშლის ერთ-ერთი მიზეზად პირადი კონფლიქტი დასახელდა.

## დისკოგრაფია 
### ალბომები 
* *Grab that Gun* (2004)

### სინგლები და EP-ები 
* "Full Sketch" (CD, 2000):
*: "Picky" — "Cooler Than Clean" — "Steven Smith" — "Soundtrack" — "Sketchersize" — "Ice Fishing"
* "The Organ" (7", 2002):
*: "It's Time to Go" — "We've Got to Meet"
* "Sinking Hearts" (CD, 2002):
*: "We've Got to Meet" — "I Am Not Surprised" — "It's Time to Go" — "Sinking Hearts" — "There Is Nothing I Can Do" — "No One Has Ever Looked so Dead"
* "Memorize The City" (7", 2005):
*: "Memorize The City" — "There Is Nothing I Can Do"
* "Memorize The City" (CD, 2005):
*: "Memorize The City" — "There Is Nothing I Can Do" — "Memorize The City [Remixed by Simon Bookish]"
* "Let the Bells Ring" (7", 2005):
*: "Let the Bells Ring" — "Memorize the City [Remixed by Dustin Hawthorne]"
* "Brother" (CD + 7", 2006):
*: "Brother" — "Love Love Love" (Gideon Coe BBC Radio 6 Music Session 14/11/05)
* "Memorize the City" (CD + 7", 2006):
*: "Memorize the City"— "No One Has Ever Looked So Dead" (Gideon Coe BBC Radio 6 Music Session 14/11/05)
* "Thieves" (CD, 2008):
*: "Even In The Night" — "Oh What A Feeling" — "Let The Bells Ring" — "Fire In The Ocean" — "Can You Tell Me One Thing" — "Don't Be Angry"

## რესურსები ინტერნეტში
* Official Website on Archive
* The Organ 5x live videos Nov 2005 

კატეგორია:2001 წელს ჩამოყალიბებული ჯგუფები
კატეგორია:კანადური ალტერნატიული როკ-ჯგუფები
პეტარ ჟეკოვი

**პეტარ ჟეკოვი** (დ. 10 ოქტომბერი, 1944, კრიჟოვნიკი) — ბულგარელი ფეხბურთელი და მწვრთნელი. 1968 წლის ზაფხულის ოლიმპიური თამაშების ვერცხლის პრიზიორი.

ჟეკოვმა კარიერა დაიწყო საფეხბურთო კლუბ „დიმიტროვგრადში“. თავიდან მცველის პოზიციაზე თამაშობდა, მაგრამ მწვრთნელმა, ჰრისტო ჰაჯიევმა პოზიცია შეუცვალა და თავდამსხმელის პოზიციაზე ათამაშა. მოგვიანებით სოფიას გადავიდა სტარა-ზაგორას „ბეროეში“, რომლის შემადგენლობაში ორჯერ გახდა ბულგარეთის ჩემპიონატის ბომბარდირი. 1968-1975 წლებში თამაშობდა სოფიას „ცსკა“-ში და შეძლო 144 გოლის გატანა. იგი გახდა კლუბის საუკეთესო ბომბარდირი ისტორიაში. 1969 წელს შეძლო ევროპის ოქროს ბუცის მოგება, ასევე 2-ჯერ გავიდა მესამე ადგილზე.

## ტიტულები 
***ბულგარეთის ლიგა: 6**
1968–69, 1970–71, 1971–72, 1972–73, 1974–75
***ბულგარეთის თასი: 4**
:: 1969, 1972, 1973, 1974

### ინდივიდუალური 
*ევროპის ოქროს ბუცი (1): 1969
***ბულგარეთის ჩემპიონატის ბომბარდირი**(6) :
:: 1967, 1968, 1969, 1970, 1972, 1973

## სქოლიო 
კატეგორია:დაბადებული 1944
კატეგორია:ბულგარელი ფეხბურთელები
კატეგორია:ბულგარელი ფეხბურთის მწვრთნელები
კატეგორია:დაბადებული 10 ოქტომბერი
ფსირცხა (მდინარე)

**ფსირცხა**, *ანაკოფიისწყალი* — მდინარე საქართველოში, აფხაზეთის ავტონომიური რესპუბლიკის გუდაუთის მუნიციპალიტეტში. სათავეს იღებს ახალი ათონის ჩრდილოეთ განაპირას კარსტული წყაროებიდან. წარმოადგენს ახალი ათონის მღვიმის ჰიდროდინამიკური სისტემის ზედაპირულ გაგრძელებას. საზრდოობს უმთავრესად გუმიშხის მასივის კარსტული წყლებით. სიგრძე 1,5 კმ. ფაქტობრივი წყალშემკრები, ანუ მიწისქვეშა აუზი (63 კმ²) ბევრად აღემატება ტოპოგრაფიულ აუზს (4 კმ²). გამოყენებულია ახალი ათონის წყალმომარაგებისათვის.

## ლიტერატურა
## სქოლიო
კატეგორია:აფხაზეთის ავტონომიური რესპუბლიკის მდინარეები
კატეგორია:შავ ზღვაში ჩამდინარე მდინარეები
ლეოპოლდ ბილფელდი

**ლეოპოლდ ბილფელდი** ( დ. 1838 — გ. 1922) —  XIX საუკუნესა და XX ს-ის დასაწყისში საქართველოში მოღვაწე გერმანელი არქიტექტორი. მიღებული ჰქონდა რუსეთის ქვეშევრდომობა, სწავლობდა პეტერბურგის სამხატვრო აკადემიაში. 1868 წელს მუშაობდა კავკასიის საფოსტო ოლქის, შემდეგ კი საქართველო-იმერეთის სინოდალური კანტორის არქიტექტორად. მის ნამუშევრებს შორის ყველაზე ცნობილია ქაშვეთის ეკლესია, მეფისნაცვლის სასახლე ლიკანში, სასტუმრო „ვეტცელი“ აღმაშენებლის გამზირზე (N 103) და აგრეთხე XX საუკუნის 40-იან წლებში დანგრეული „კირხე“. აღმაშენებლის გამზირზე, მან აგრეთვე, მრავალი საცხოვრებელი სახლიც ააშენა (მაგ., სახლი N 46, 1879); მას, ასევე ეკუთვნის ცნობილი გერმანელი აფთიაქარის ევგენი ზემელის სახლის პროექტი. საცხოვრებელი სახლების არქიტექტურაში ლეოპოლდ ფილფელდი რენესანსულ-ბაროკოულ ეკლეკტიზმს იყენებდა. 
## ნამუშევრების გალერეა 

ფაილი:Kashveti1-2.jpg|ქაშვეთის ეკლესია
ფაილი:Likani Palace.JPG|რომანოვების სასახლე
ფაილი:სასტუმრო „ვეტცელის“ შენობა.jpg|სასტუმრო „ვეტცელი“
ფაილი:აფთიაქარ ევგენი ზემელის სახლი.jpg|ზემელის სახლი

## სქოლიო 
## რესურსები ინტერნეტში
კატეგორია:გერმანელი არქიტექტორები
კატეგორია:წმინდა ანას III ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
ხორვატიის კულტურა

[მინი|IX -საუკუნის სმინდა დონატუსის ეკლესია [ზადარი|ზადარში.]]
**ხორვატიის კულტურა**ს აქვ ხანგრძლივი ისტორია. ხორვატები ბალკანეთის ნახევარკუნძულზე თოთხმეტ საუკუნეზე მეტია ცხოვრობენ, რასაც ადასტურებს მნიშვნელოვანი არქეოლოგიური ძეგლები.

მისი გეოგრაფიული მდგომარეობის გამო, ხორვატია წარმოადგენს ოთხი კულტურის შერწყმის ადგილს. ის იყო როგორც დასავლეთ რომის და ბიზანტიის იმპერიების ასევე ცენტრალური ევროპის და ხმელთაშუა ზღვის რეგიონის კულტურების შეხვედრის ადგილი. ეროვნული კულტურის ისტორიაში ყველაზე მნიშვნელოვანი მომენტი იყო ილირიული მოძრაობა. XIX საუკუნეში მოხდა ხორვატული ენის ემანსიპაცია და მნიშვნელოვანი განვითარება კურტურის და ხელოვნების ყველა მიმართულებაში. ხორვატები თავს ჰალსტუხის წინაპრის კრავატის შემქმნელებად მიიჩნევენ.

## რესურსები ინტერნეტში 
* Croatian Cultural Center of Greater Los Angeles 
* Croatian Cultural Heritage - digital collection of Croatian cultural heritage 

## სქოლიო 
კატეგორია:ხორვატიის კულტურა
ევგენი კონოპლიანკა

**ევგენი ოლეგის ძე კონოპლიანკა** (დ. 29 სექტემბერი, 1989, კიროვოგრადი, უსსრ) — უკრაინელი ფეხბურთელი, რომელიც გამოდის „სევილიასა“ და უკრაინის ეროვნული ნაკრების შემადგენლობაში. თამაშობს ნახევარდაცვის ფლანგზე. მისი პროფესიონალური კარიერა დაიწყო „დნიპროში“ 2007 წელს. დროთა განმავლობაში ის გუნდის ლიდერად ჩამოყალიბდა და 2015 წელს უეფა-ს ევროპის ლიგის ფინალში მიიღო მონაწილეობა, სადაც მის მომავალ კლუბთან („სევილია“) დამარცხდა, ანგარიშით 3-2. 2015 წლის ივლისში ევგენი კონოპლიანკას „დნიპროსთან“ კონტრაქტი დაუსრულდა და ესპანურ გუნდში უფასოდ გადავიდა.

## დნიპრო
კონოპლიანკა 17 წლის ასაკში „დნიპროს“ ასაკობრივ გუნდში გადავიდა. 2006 წლის ზამთარში კი „დნიპროს“ მეორე გუნდში დააწინაურეს, სადაც თავდაპირველად ხელფასი 300 დოლარი ჰქონდა. კონოპლიანკას დებიუტი პირველ გუნდში შედა 2007 წლის 26 აგვისტოს უჟჰოროდის „ზაკარპატიას“ წინააღმდეგ (0-0). მან 83-ე წუთზე ჯაბა კანკავა შეცვალა. პირველი გოლი კი 2010 წლის 28 თებერვალს გაიტანა ლუჰანსკის „ზორიას“ კარში (2-2).

ევგენი კონოპლიანკა თანდათან „დნიპროს“ წამყვან ფეხბურთელად ჩამოყალიბდა და გრანდების ყურადღება მიიპყრო. 2014 წლის იანვარში მისი „ლივერპულში“ გადასვლა 16 მილიონი გირვანქა სტერლინგის სანაცვლოდ თითქმის გადაწყვეტილი იყო, თუმცა შეთანხმება ბოლო მომენტში გაუქმდა. 

2014-2015 წლების სეზონი წარმატებული გამოდგა უკრაინული კლუბისთვის, რაშიც მთავარი როლი ევგენი კონოპლიანკამ შეასრულა. „დნიპრომ“ უკრაინის პრემიერ ლიგაში ასპარეზობა მე-3 ადგილზე დაასრულა, ხოლო უეფა-ს ევროპის ლიგაზე ფინალში გასვლა მოახერხა.

## სევილია
2015 წლის ივლისში ევგენი კონოპლიანკამ ესპანურ „სევილიასთან“ 4-წლიანი კონტრაქტი გააფორმა. გამოსასყიდი თანხა 40 მილიონ ევროს შეადგენს. უკრაინელი ფეხბურთელის დებიუტი შედგა 11 აგვისტოს უეფა-ს სუპერთასის შეხვედრაში „ბარსელონას“ წინააღმდეგ. ის 68-ე წუთზე ხოსე ანტონიო რეიესის ნაცვლად შევიდა მოედანზე და 13 წუთის შემდეგ გოლი გაიტანა, რომელმაც ანგარიში 4-4 გახადა („ბარსელონამ“ დამატებით დროში 5-4 გაიმარჯვა).

## ტიტულები და მიღწევები
### დნიპრო
*უკრაინის პრემიერ ლიგა: მეორე ადგილი (1): 2013-2014
*უეფა-ს ევროპის ლიგა: მეორე ადგილი (1): 2014-2015

### სევილია
*უეფა-ს სუპერთასი: მეორე ადგილი (1): 2015-2016

### ინდივიდუალური
*წლის საუკეთესო უკრაინელი ფეხბურთელი (3): 2010, 2012, 2013 (ანდრეი იარმოლენკოსთან ერთად)
*უეფა-ს ევროპის ლიგის წლის გუნდი (1): 2-14-2015

## რესურსები ინტერნეტში
*პროფილი Transfermarkt-ზე
*პროფილი Soccerway-ზე
*პროფილი უეფა-ს ოფიციალურ საიტზე

კატეგორია:დაბადებული 1989
კატეგორია:უკრაინელი ფეხბურთელები
კატეგორია:დნიპროპეტროვსკის დნიპროს ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სევილიის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 29 სექტემბერი
კატეგორია:უეფა-ს ევროპა ლიგის გამარჯვებული მოთამაშეები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
ფსიტაკოზავრები

**ფსიტაკოზავრები** () — ნამარხი ქვეწარმავლების გვარი ფრინველმენჯა დინოზავრების რიგისა. მცირე ზომის (1— 1,5 მ სიგრძის) ცხოველები იყვნენ. დადიოდნენ უკანა კიდურებით. იკვებებოდნენ მცენარეებით. ქალას ფორმით და ყბების ნისკარტისებური აგებულებით რქოსან დინოზავრებს, ხოლო კბილებით ანკილოზავრებს ჰგავდნენ. ფსიტაკოზავრების ხუთთითიანი უკანა კიდურები წინა — ოთხთითიანზე ბევრად დიდი იყო; თათები სუსტად ჰქონდათ განვითარებული. ყველა თითი ბრტყელი, ჩლიქოსებური ფალანგით ბოლოვდებოდა.  

## ლიტერატურა
კატეგორია:დინოზავრები
დონეცკის ეროვნული უნივერსიტეტი

**დონეცკის ეროვნული უნივერსიტეტი** (, ) — უმაღლესი სასწავლებელი უკრაინის ქალაქ ვინიცაში. დაარსდა 1937 წლის 15 ივლისს ქ. დონეცკში. თავდაპირველად არსებობდა დონეცკის პედაგოგიური ინსტიტუტი, რომელიც 1965 წელს გახდა დონეცკის სახელმწიფო უნივერსიტეტი, ხოლო 2000 წელს ჩამოყალიბდა სასწავლებელი ამჟამინდელი სახელწოდებით - დონეცკის ეროვნული უნივერსიტეტი. 

2014 წელს აღმოსავლეთ უკრაინაში დაწყებული შეიარაღებული დაპირისპირების გამო სასწავლებელი იძულებული გახდა დონეცკიდან ვინიცაში გადასულიყო. 

უნივერსიტეტის გამოჩენილი კურსდამთავრებულები არიან: ივან ძიუბა (აკადემიკოსი, უკრაინის კულტურის ყოფილი მინისტრი), გრიგორ ნემირია (პოლიტიკოსი, უკრაინის ყოფილი ვიცე-პრემიერი) და ვასილ სტუსი (პოეტი, საბჭოთა დისიდენტი).

## რესურსები ინტერნეტში
*ოფიციალური საიტი 

კატეგორია:უკრაინის უნივერსიტეტები
კატეგორია:უნივერსიტეტები ანბანის მიხედვით
ბორდა-და-მატა

**ბორდა-და-მატა** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 803 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პოზუ-ალეგრის შემადგენლობაში.

2010 წლის მონაცემებით, მოსახლეობა 17 118 ადამიანს შეადგენდა, მოსახლეობის სიმჭიდროვე 56,85 კმ²-ზე. ფართობი 301 108 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
მოლდოვის დამოუკიდებლობის დღე

**დამოუკიდებლობის დღე** () — ეროვნული დღესასწაული მოლდოვაში, რომელიც აღინიშნება ყოველ წლის 27 აგვისტოს. 1991 წლის 27 აგვისტოს მოლდოვის რესპუბლიკის პარლამენტმა მიიღო დამოუკიდებლობის დეკლარაცია, რაც გულისხმობდა საბჭოთა კავშირის შემადგენლობიდან მოლდოვის გამოსვლას. ის უქმე დღედ არის გამოცხადებული.

## რესურსები ინტერნეტში
*aglobalworld.com  *ინგ.*
*mold.su *რუს.*

კატეგორია:ეროვნული დღესასწაულები
კიევის პოლიტექნიკური ინსტიტუტი

**უკრაინის ეროვნული ტექნიკური უნივერსიტეტი „კიევის იგორ სიკორსკის სახელობის პოლიტექნიკური ინსტიტუტი“** () — უმაღლესი სასწავლებელი კიევში, რომელიც არის უკრაინაში ყველაზე დიდი უნივერსიტეტი. იგი შედგება 18 ფაკულტეტის, 7 საგანმანათლებლო და სამეცნიერო დაწესებულებების (მათ შორის ერთი სამხედრო), 15 კვლევითი ინსტიტუტისა და ცენტრისგან. ამჟამად ინსიტიტუტში არის 375 პროფესორი და დაახლოებით 36 ათასი სტუდენტი.

ინსტიტუტი დაფუძნდა 1898 წლის 31 აგვისტოს. თავდაპირველად არსებობდა სწავლის ოთხი მიმართულება: მექანიკური, ქიმიური, სასოფლო-სამეურნეო და საინჟინრო. პირველ წელს კიევის პოლიტექნიკურ ინსტიტუტში 360 სტუდენტი ჩაირიცხა, ხოლო პირველი რექტორი იყო ვიქტორ კირპიჩოვი. უმაღლესი სასწავლებლის დაარსებაში მონაწილეობას იღებდნენ გამოჩენილი რუსი მეცნიერები: ნიკოლაი ჟუკოვსკი, კლიმენტ ტემერაზევი და დიმიტრი მენდელეევი.

## რესურსები ინტერნეტში
*ოფიციალური საიტი

კატეგორია:უკრაინის უნივერსიტეტები
Edge (ჟურნალი)

***Edge*** — მრავალფორმატიანი ჟურნალი ვიდეო თამაშების თემაზე, რომელიც გამოიცემა დიდ ბრიტანეთში კომპანია Future plc-ის მიერ. იგი აქვყნებს 13 ნომერს წლის განმავლობაში. პირველი ნომერი გამოვიდა 1993 წელს სტივ ჟერატის მიერ. 

ჟურნალი განთქმულია ფართო კონტაქტებით თამაშების ინდუსტრიაში, სარედაქციო პილიტიკითა, სტატიების თავისებური წერის სტილით, ყოვეწლიური დაჯილდოებებითა და მრავალხნიანი ისტორიით.

## ისტორია
ჟურნალი გაეშვა 1993 წელს  სტივ ჟერატის მიერ - განთქმული ჟურნალისტი ვიდეო თამაშების თემატიკაზე. 2009 წელს გამოვიდა 200 გვერდიანი საიუბილეო გამოცემა. 
2003 წლის ოქტომბერს თანამდებობა დატოვა ჟურნალის მთავარმა რედაქტორმა ხუან დინის-სანჩესმა რამდენიმე თანამშრომელთან ერთად.  ამის შემდგომ, მთავარი რედაქტორის თანამდებობა დაიკავა ტონი მოტიმ.  ერთადერთი თანამშრომელი, რომელმაც კომპანია არ დატოვა იყო მარგარეტ რობერტსონი. 2006 წელს მარგარეტმა ჩაანაცვლა ტონი მოტი. თუმცა, 2007 წელს რობერტსონი ჩამოქვეითდა და მთავარ რედაქტორად კვლავ მოტი დაინიშნა.

1995-2002 წლებში ნაწილი ინგლისური გამოცემისა გამოქვეყნდა ამერიკულ ჟურნალ Next Generation-ში. 2007 წელს ამერიკულმა განყოფილებამ დაიწყო Edge-ის რჩეული სტატიების პუბლიკაცია საიტ  Next Generation-ზე. 2008 წელს საიტი ხელმეორედ გაეშვა სახელწოდებით Edge. 2014 წელს გაჟონა ინფორმაციამ Edge-ის ვებსაიტების დახურვასთან დაკავშირებით. 2014 წლის დეკემბერს განაცხადეს Edge-ის ვებსაიტების დახურვის შესახებ, ხოლო კონტენტს გამოაქვეყნებდნენ GamesRadar-ზე. 2015 წლის იანვარს გახდა ცნობილი, რომ იგივე ბედი ელოდა Edge-ის საიტს. 
გამოშვების დღიდან, ჟურნალის დიზაინი შეიცვალა სამჯერ. პირველად ეს მოხდა 1999 წელს, მეორედ — 2004 წელს, ხოლო მესამედ — 2011 წელს.

## შეფასების სტრუქტურა
ჟურნალლი Edge განთქმული არის თავისი მკაცრი შეფასების სისტემით. ჟურნალი იყენებს ათ ბალიანი შეფასების სისტემას. არსებობის განმავლობაში უმაღლესი შეფასება მიიღო მხოლოდ რამდენიმე თამაშმა:

## რესურსები ინტერნეტში
* 
* *Edge*-ის მონაცემთა ბაზა 

## სქოლიო
კატეგორია:ბრიტანული ვიდეო თამაშების ჟურნალები
კატეგორია:ყოველთვიური ბრიტანული ჟურნალები
კატეგორია:1993 წელს დაარსებული ჟურნალები
ფსიქროფიტები

**ფსიქროფიტები** ( — ცივი და  მცენარე)  — მცენარეები (ბუჩქები, ნახევრად ბუჩქები, მრავალწლოვანი მცენარეები და სხვა), რომლებიც იზრდებიან ტენიან და ცივ ნიადაგზე. უმდაბლესი მცენარეებიდან ფსიქროფიტებს განეკუთვნება ზოგიერთი წყალმცენარე (თოვლის და ყინულის) და ლიქენი (კლდის და სხვა). ფსიქროფიტებს შორის გვხვდება გართხმული, აგრეთვე ხვიარა და ბალიშა მცენარეებიც. ფსიქროფიტები შეგუებული არიან ხანგრძლივ ზამთარს, მოკლე სავეგეტაციო პერიოდს, ჰაერისა და ნიადაგის დაბალ ტემპერატურას და სხვა. ძირითადად ვეგეტატიურად მრავლდებიან. ფსიქროფიტებია დრიადი, ქონდარა ფიჭვი და სხვა.

## ლიტერატურა
კატეგორია:მცენარეები
ტროპარიოვო (მოსკოვის მეტრო)

**ტროპარიოვო** () — მოსკოვის მეტროპოლიტენის სადგური. მდებარეობს სოკოლნიჩესკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2014 წელს.

## რესურსები ინტერნეტში
*მოსკოვის მეტროპოლიტენის საიტი 

კატეგორია:მოსკოვის მეტროსადგურები
კატეგორია:სოკოლნიჩესკაიას ხაზი
ხორვატული სამზარეულო

[მინი|[ჰომარი დალმაციურად.]]
**ხორვატული სამზარეულო** არაერთგვაროვანი და რეგიონისთვის დამახასიათებელია. ხორვატიის ყველა რეგიონს აქვს მისთვის დამახასიათებელი კულინარიული ტრადიციები. მისი ფესვები ანტიკური ხანიდან მოდის. საკვები პროდუქტებისა და მათი მომზადების ფორმების შერჩევაში სხვაობა განსაკუთრებით ჩანს მატერიკის და ზღვისპირა რეგიონებს შორის.

მატერიკული სამზარეულო ხასიათდება ადრეული სლავური ტრადიციებით და შედარებით ახალი მეზობელი კულტურების გავლენით. მისთვის დამახასიათებელია ღორის ქონის გამოყენება და ისეთი სუნელების გამოყენება როგორიცაა: შავი პილპილი, წიწაკა, ნიორი.

ზღვის რეგიონის სამზარეულო განიცდის როგორც ბერძნულ და რომაულ ასევე მოგვიანებით ხმელთაშუა ზღვის სამზარეულოს (განსაკუთრებით იტალიური) გავლენას. აქ გამოიყენება ზეითუნის ზეთი და შემდეგი სუნელები: როზმარინი, პიტნა, დაფნა, შაშკვლავი, მაიორანი, დარიჩინი, მიხაკი, ჯავზი, ლიმონი, ფორთოხალი.

გლეხური კულინარიული ტრადიციები ეფუძნება ისეთ ძირითად საკვებ პროდუქტებს როგორიცაა: მარცვლეული კულტურები, ბოსტნეული კულტურები, რძის პროდუქტები, ხორცი და თევზი.

ხორვატული სამზარეულო შეიძლება დაიყოს შემდეგი ისტორიული რეგიონების მიხედვით: ისტრია, დალმაცია, დუბროვნიკი, ლიკა, გორსკი-კოტარი, ხორვატიის ზაგორიე, მეჯიმურსკა, პოდრავინა და სლავონია. კერძების უმეტესობა გავრცელებულია მთელი ქვეყნის მასშტაბით და ატარებს რეგიონებისთვის დამახასიათებელ თვისსებებს.

## გალერეა 

File:Mlinci.jpg|მლინჩი
File:Kuhane_strukle_0210_1.jpg|შტრუკლი
File:Ajdovi_zganci.JPG|ჟგანჩი

## ლიტერატურა 
*"Hrvatska za stolom - mirisi i okusi Hrvatske", Ivanka Biluš et al., Zagreb:Alfa, Koprivnica: Podravka, 1996, 192 p., illustrated in color, (Biblioteka Anima Croatarum, 2) ISBN 953-168-104-X
*"Hrvatska vina" (Croatian wines), Fazinić Nevenko, Milat Vinko, illustrated, 159 p., 1994, ISBN 953-173-061-X
*"Nova hrvatska kuhinja" (New Croatian cuisine), Davor Butković, Ana Ugarković, Profil international, Zagreb, 2005, 272 p., ISBN 953-12-0164-1

## რესურსები ინტერნეტში 
*CroatianFood - iOS & Android mobile application 
*Croatian Food blog - Blog about Croatian cuisine 
*Taste Of Croatia 
*Dalmatian Cooking 
*Manjada - Istrian Food and Wine 
*Croatian cuisine
*Croatian Wine Roads 

კატეგორია:ხორვატული სამზარეულო
კატეგორია:ხმელთაშუაზღვისპირეთის სამზარეულო
კატეგორია:ბალკანური სამზარეულო
იაზიდ II (შირვანი)

**იაზიდ იბნ აჰმადი**, აგრეთვე ცნობილი როგორც **იაზიდ II** (დ. ? — გ. 1027, შემახა) — შირვანის მეათე დამოუკიდებელი შაჰი 991-1027 წლებში.

## მმართველობა
შირვანშაჰის თანამდებობაზე, იაზიდ II 991 წელს, საკუთარი ძმის — მუჰამედ IV-ის გარდაცვალების შემდეგ დაინიშნა. იაზიდმა განაგრძო მისი ექსპანსიონისტური პოლიტიკა და 999 წელს, გურზულის ციხე აიღო და დაამარცხა მისი ჰუნი მმართველი — აბდ-ულ ანბასაჰი. მან დერბენტის დასაპყრობად რამდენიმე მცდელობა განახორციელა, მაგრამ უშედეგოდ. იაზიდ II-ის გარდაცვალების შემდეგ, მომდევნო შირვანშაჰი მისი შვილი — მანუჩაჰრ I გახდა.

## შვილები
იაზიდ II-ს რამდენიმე შვილი ჰყავდა. მათგან ცნობილია:
* მანუჩაჰრ I — შირვანშაჰი 1027-1034 წლებში;
* ანუშირვან იბნ იაზიდი — აჯანყდა;
* ალი II — შირვანშაჰი 1034-1043 წლებში;
* ქუბადი — შირვანშაჰი 1043-1049 წლებში;
* შამქუია;
* აჰმად იბნ იაზიდი — ალი III-ის მამა;
* სალარი — 1050 წელს დაამხო  ალი III-ის მმართველობა. შირვანშაჰი 1050-1063 წლებში; 
* მამლან იბნ იაზიდი — სიკვდილით დასაჯა ფარიბურზ I-მა.

## ანუშირვან იბნ იაზიდის აჯანყება
ვიდრე იაზიდ II გურზულის ციხეში იმყოფებოდა, ანუშირვან იბნ იაზიდმა მამის წინააღმდეგ შემახაში აჯანყება წამოიწყო. ხალხმა თავდაპირველად ანუშირვანს დაუჭირა მხარი, მაგრამ მალე მის წინააღმდეგ განეწყვნენ და შირვანშაჰს აჯანყების შესახებ შეატყობინეს. იაზიდმა დააპატიმრა ანუშირვანი, სადაც იგი მალე გარდაიცვალა.

## სქოლიო
კატეგორია:შირვანშაჰები
კატეგორია:გარდაცვლილი 1027
ვიდეო თამაშების ჟურნალისტიკა

**ვიდეო თამაშების ჟურნალისტიკა** — წარმოადგენს ჟურნალისტიკის ერთ-ერთ ფორმას, რომელიც მოიცავს ვიდეო თამაშების განხილვასა და ანალიზს, როგორც წესი, იგი ემსახურება ახალი თამაშების გამოვლენას, წინასწარ განხილვასა და მიმოხილვას. ბოლო პერიოდში შეიმჩნევა ახალი ონლაინ სათამაშო ვებსაიტებისა და ბლოგების სწრაფი ზრდა.

## ბეჭდვითი სათამაშო ჟურნალების ისტორია
პირველი სათამაშო ჟურნალი, რომელიც დღესაც აქტიურად არის ჩართული ამ სფეროში არის Play Meter magazine. პირველი სამომხმარებლო ჟურნალი ორიენტირებული ვიდეო თამაშებზე იყო 1981 წელს დაარსებული ბრიტანული ჟურნალი სახელწოდებით Computer and Video Gaming. ორი კვირის შემდეგ დაარსდა პირველი ამერიკული ჟურნალი Electronic Games Magazine.

## სათამაშო ვებ-ჟურნალების ისტორია
პირველი რეგულარული ვებ-ჟურნალი იყო Game Zero Magazine (რომელიც გაეშვა 1994 წელს)ან Intelligent Gamer Online. დღესდღეობით ონლაინ სათამაშო ჟურნალებსა და ვებსაიტებს გააჩნიათ უპირატესობა ბეჭდვით ჟურნალებთან შედარებით, მაგალითად, ახალი ინფორმაცია სიახლესთან დაკავშირებით შესაძლებელია ონლაინში განთავსდეს სწრაფად.
         
## რესურსები ინტერნეტში
*Ten Unmissable Examples of New Games Journalism

## სქოლიო
კატეგორია:ვიდეო თამაშების ჟურნალისტიკა
კატეგორია:ვიდეო თამაშის ტერმინოლოგია
Famitsu

**Famitsu** — იაპონური ვიდეო თამაშების ჟურნალი, რომელსაც უშვებს კომპანია Kadokawa Game Linkage. ჟურნალი გაყიდვაში ორი ფორმატით გამოდის: ყოველკვირეულად და ყოველთვიურად, და ასევე სპეციალური თემატური გამოცემის სახით, რომელიც ეძღვნება მხოლოდ ერთი კონსოლის, ვიდეო თამაშის, კომპანიისა და სხვა თემების განხილვას. *Shūkan Famitsū* („ყოვლკვირეული Famitsu“) არის ჟურნალის ორიგინალური გამოცემა, რომელიც ითვლება ყველაზე წაკითხვად და დაფასებულ ჟურნალად ვიდეო თამაშების სიახლეების ჟურნალებს შორის. 2011 წლის 28 ოქტომბრიდან Enterbrain-მა დაიწყო ჟურნალის ყოველკვირეული ციფრული ვერსიის გამოშვება ექსკლუზიურად საიტ BookWalker-ზე.

## ისტორია
ფამიცუს პირველი ნომერი გამოქვეყნდა 1986 წლის 6 ივნისს „Famicom Tsūshin“-ის სახელწოდებით (). 1991 წლის 19 ივლისს ჟურნალს დაერქვა სახელი „Shūkan Famicom Tsūshin“. („Famicom-ის ყოველკვირეული სიახლეები“), ასევე დაიწყო ყოველთვიური ჟურნალის „Gekkan Famicom Tsūshin“-ის გამოცემა (). 1996 წლის დასაწყისში ჟურნალების დასახელებები შემოკლდა და დაერქვათ *Shūkan Famitsū* () და „Gekkan Famitsū“ ().

## Famitsū-ს სპეციალური თემები
*Famitsū* აქვეყნებს ცალკეულ ჟურნალებს, რომელიც ეხება კონკრეტულ კონსოლსა და სხვადასხვა თემას. ამჟამად მიმოქცევაშია:
**Entamikusu* — იგი ქვეყნდება შედარებით ხანდაზმული აუდიტორიისთვის და მოიცავს რეტროგეიმინგს. გამოიცემა ყოველთვიურად 2010 წლის ნოემბრიდან.
**Famitsū Connect* — გათვლილია ონლაინ თამაშებზე.
**Famitsū DS+Wii* — იგი მოიცავს მხოლოდ Nintendo-ს პლატფორმებს (დღესდღეობით Nintendo 3DS-სა და Wii U). 
**Famitsū GREE* — ეხება მობილური თამაშების თემებს.
**Famitsū Mobage* — *Famitsū GREE*-ის მსგავსად მოიცავს მობილურ თამაშებს.

## შეფასებები
საიტი თამაშს აფასებს 40 ბალიანი სისტემით. დღესდღეობით მხოლოდ 30-მა თამაშმა მიიღო უმაღლესი ქულა. ქვემოთ ქრონოლოგიური სახით წარმოდგენილია თამაშების სია:

## რესურსები ინტერნეტში
*ოფიციალური ვებსაიტი (იაპონური)
*Famitsu-ს შეფასებების არქივი

## სქოლიო
კატეგორია:იაპონური ყოველკვირეული ჟურნალები
კატეგორია:იაპონური ვიდეო თამაშების ჟურნალები
კატეგორია:იაპონური ყოველთვიური ჟურნალები
კატეგორია:1986 წელს დაარსებული ჟურნალები
კატეგორია:იაპონურენოვანი  ჟურნალები
ფსტა

**ფსტა** () — მცენარის გვარი თუთუბოსებრთა ოჯახისა. გვარში 20 სახეობაა. ბუჩქები და ხეებია. ველურად იზრდება საკმლის ხე ანუ კევის ხე (), რომელიც  საქართველოშიც გვხვდება და ფსტა (). 

ფსტა დიდი ხნის წინათ შემოუტანიათ ჩვენში შუა აზიიდან. ამჟამად გვხვდება უმთავრესად თბილისის ძველ უბნებში. მრავლდება თესლით, მყნობით. საძირედ იყენებენ საკმლის ხის ნერგებს. 

გვალგამძლეა, ძვირფასი ნაყოფი აქვს. მერქანს სახარატო საქმეში იყენებენ. პერსპექტიულია აღმოსავლეთ საქართველოს, თბილისის მშრალ ადგილებში.

## ლიტერატურა
კატეგორია:თუთუბოსებრნი
ფსხუს ქვაბული

**ფსხუს ქვაბული** — ეროზიულ-აკუმულაციური ბრტყელფსკერიანი ქვაბული აფხაზეთის კავკასიონის მთავარი ქედის სამხრეთ კალთაზე, მდინარე ბზიფის მარჯვენა შენაკადის ბავიუს აუზში. ფსკერი  მდებარეობს ზღვის დონიდან 500 მ სიმაღლეზე. წარმოქმნილია მდინარე ბზიფის შეგუბებითა და მდინარეული ნაფენების დაგროვებით. გეგმაში დატოტვილია — აკუმულაციური ვაკე შეჭრილია შენაკადების ხეობებში. შემოზღუდულია კავკასიონის მთავარი ქედითა და მისი სამხრეთი  შტოქედებით. ქვაბულში მდებარეობს სოფელი ფსხუ.

## ლიტერატურა
კატეგორია:საქართველოს ქვაბულები
ბულგარეთის დემოგრაფია

**ბულგარეთის დემოგრაფია** — შეისწავლის ბულგარეთის სახელმწიფოს ტერიტორიაზე მცხოვრები მოსახლეობის დემოგრაფიას, მათ შორის, მოსახლეობის სიმჭიდროვეს, ეთნიკურობას, განათლების დონეს, მოსახლეობაში ჯანმრთელობის დონეს, ეკონომიკურ სტატუსსა და მოსახლეობის სხვადასხვა დემოგრაფიულ ასპექტებს.

## დემოგრაფიული ისტორია 
სხვადასხვა ისტორიულ წყაროებზე დაყრდნობით, სავარაუდო მოსახლეობა ბულგარეთის ჩვ. წ. აღრიცხვით 700 წელს შეადგენდა 1,1 მილიონს, ხოლო 1365 წლისათვის 2,6 მილიონს შეადგენდა. 2011 წლის აღწერით კი — 7,364,570. მოსახლეობის მაქსიმალური რაოდენობა დაფიქსირდა 1989 წელს, ტოტალიტარული რეჟიმის შემდეგ საზღვრების გახსნის პერიოდში — 9,009,018.

### დემოგრაფიული სტატისტიკა 1900–1915 წლებში 
### დემოგრაფიული სტატისტიკა 1916–1940 წლებში 
### დემოგრაფიული სტატისტიკა 1941 წლიდან დღემდე 
## ასაკობრივი რაოდენობა 2011 წლის მონაცემებით 
: 0–14 წლის:  13.2%
: 15–65 წლის:  68.3%
: 65 წლის და მეტი:  18.5%.

## რესურსები ინტერნეტში 
* ბულგარელების დემოგრაფიის შესახებ (Bulgarians – Species on the Brink)  

კატეგორია:დემოგრაფია ქვეყნების მიხედვით
კატეგორია:ბულგარეთის მოსახლეობა
ფუზარიუმი

**ფუზარიუმი** () — უსრული სოკოების კლასის გვარი. საქართველოში ცნობილია 34 სახეობა და 7 სახესხვაობა.  ფუზარიუმი მრავლდება კონიდიუმებით, რომლებიც თავისი სიდიდით, ფორმით, აგებულებით და წარმოშობით მეტად მრავალფეროვანია. სახეობათა უმრავლესობა საპროფიტია. ცხოვრობს ნიადაგში მცენარეულ ნარჩენებზე. ზოგიერთი სახეობა პარაზიტია და იწვევს მცენარეთა ფუზარიოზს. ფუზარიუმით დაავადებული მცენარეების შეჭმა ადამიანს აავადებს სეპტიკური ანგინით, ცხოველებს კი — ფუზიოტოქსიკოზით, რომელიც ხშირად სიკვდილით მთავრდება.

## ლიტერატურა
კატეგორია:სოკოები
არტურ რასიზადე

**არტურ თაჰირ ოღლუ რასიზადე** (; დ. 26 თებერვალი 1935, განჯა, აზერბაიჯანი) — აზერბაიჯანელი პოლიტიკოსი და სახელმწიფო მოღვაწე, აზერბაიჯანის პრემიერ-მინისტრი (1996-2003 და 2003-2018 წლებში).

## ბიოგრაფია 
არტურ რასიზადე დაიბადა 1935 წლის 26 თებერვალს ქალაქ კიროვაბადში (დღევანდელი განჯა), მასწავლებლის ოჯახში. მამა — თაჰირ რასიზადე, 1942 წელს მეორე მსოფლიო ომის დროს დაიღუპა. ხოლო 1957 — აზიზბეკოვის სახელობის აზერბაიჯანის ინდუსტრიული ინსტიტუტი, რის შემდეგ დაიწყო მუშაობა ინჟინრად აზერბაიჯანის ნავთობის მანქანათმშენებლობისინსტიტუტში. 1973 წელს, რასიზადე გახდა ამავე ინსტიტუტის სამეცნიერო სამუშაოების დირექტორის მოადგილე.

1986-1992 წლებში იყო აზერბაიჯანის სსრ-ს მინისტრთა საბჭოს თავმჯდომარის პირველი მოადგილე,  პასუხისმგებელი იყო ენერგეტიკის, მანქანათმშენებლობის და ნავთობქიმიური მრეწველობის საკითხებში. 1996 წლის მაისში დაინიშნა აზერბაიჯანის პრემიერ-მინისტრის მოადგილედ. 1996 წლის 20 ივლისს გახდა აზერბაიჯანის პრემიერ-მინისტრის მოვალეობების შემსრულებელი, ფუად გულიევის ნაცვლად, ხოლო იმავე წლის 26 ნოემბერს გახდა პრემიერ-მინისტრი. 2003 წლის 4 აგვისტოს, ჯანმრთელობის მდგომარეობის გამო გადადგა, შედეგად თავისი პოსტი დაუთმო ილჰამ ალიევს. რასიზადე მეორედ პრემიერ-მინისტრი გახდა 2003 წლის 4 ნოემბერს.

## სქოლიო
კატეგორია:დაბადებული 26 თებერვალი
კატეგორია:დაბადებული 1935
კატეგორია:აზერბაიჯანელი პოლიტიკოსები
კატეგორია:აზერბაიჯანის პრემიერ-მინისტრები
კატეგორია:ცოცხალი ადამიანები
გრობნიკის ველის ბრძოლა

**გრობნიკის ველის ბრძოლა** — ლეგენდარული ბრძოლა, რომელიც, სავარაუდოდ, 1242 წელს გაიმართა ხორვატებსა და მონღოლებს შორის. XVI საუკუნეში ჩაიწერა ლეგენდა, რომელიც მოგვიანებით ადრეული რომანტიკული პოემის, გრობნიკის ველის (რიეკის მახლობლად) შთამაგონებლად იქცა, რომელიც 1842 წელს დაწერა დიმიტრია დემეტრემ და ბრძოლის 600 წლისთავს მიუძღვნა. ლეგენდა ამბობს, რომ თავზეხელაღებულ ბრძოლაში, რეგიონის ყველა კუთხიდან შეგროვებულმა ხორვატებმა მოკლეს ათასობით მონღოლი, რომლებიც წავიდნენ და უკან აღარ დაბრუნებულან.

მონღოლევმა ევროპაზე თავდასხმა 1220-იან წლებში დაიწყეს. მათ დაიპყრეს რუსეთის უმეტესი ნაწილი და შემდეგ, 1230-იანი წლების ბოლოს დასავლეთისაკენ გაემართნენ. მათ შეძლეს თითქმის ყველა ბრძოლაში ქრისტიანთა არმიების განადგურება და ჩინგიზ-ყაენის შვილიშვილმა, ბათო-ყაენმა უნგრეთის, პოლონეთის, ავსტრიისა და ბალკანეთის უმეტესი ნაწილი დაიპყრო. ცნობილია, რომ მონღოლები თავს დაესხნენ ზაგრებს და ლიკისა და დალმაციისაკენ გაემართნენ, თუმცა ვინოდოლის აღება ვერ შეძლეს. 

გრობნიკის ველზე მოსული მონღოლები შეეჯახნენ ადგილობრივი ხორვატების არმიას, რომელმაც მათი შეჩერება სცადა. ბრძოლაში, რომელიც აქ გაიმართა, მონღოლები დამარცხდნენ. გამარჯვებულთა შორის ხორვატიის ყველა კუთხის დანაყოფი იყო, ასე რომ, ადგილობრივებმა მშვიდობა შეინარჩუნეს. ეს წარმოადგენდა მონღოლების წინააღმდეგ ევროპაში გამართულ ერთ-ერთ უკანასკნელ ბრძოლას, რის შემდეგაც ამ უკანასკნელებმა სამშობლოსაკენ, შორეული აზიისაკენ დაიხიეს. როგორც ჩანს, ბრძოლის ველზე ბრძოლის რაიმე კონკრეტული მტკიცებულება არ აღმოჩენილა.

მიჩნეულია, რომ გრობნიკმა (*საფლავების ველი*) თავისი სახელი იმ უმარავი საფლავის გამო მიიღო, რომლებიც ველზე ბრძოლის დიდი მსხვერპლის გამო გაჩნდნენ.

## ისტორიული კონქტექსტი 
მრავალი მკვლევარი და ისტორიკოსი დიდი ხნის განმავლობაში დავობდა და ახლაც კი კამათობენ, გაიმართა თუ არა ეს ბრძოლა. მათი უმრავლესობა აღიარებს, რომ ბრძოლა საერთოდაც არ მომხდარა. პირველად ბრძოლა XIV საუკუნის დოკუმენტებშია ნახსენები, თუმცა ზოგი ამტკიცებს, რომ ისინი ხუმრობა ან ფაბრიკაციაა და მეტი არაფერი. ლეგენდა იმასაც ამბობს, რომ ხორვატებმა გრობნიკის ველზე რამდენიმე საუკუნის შემდეგ, შემოსეული თურქების წინააღმდეგაც იბრძოლეს და მტრის შესაშინებლად ხელში ძროხისა და სხვა ცხოველების თავებ ეჭირათ. 

## იხილეთ აგრეთვე 
* მონღოლები
* თათრები
* ბელა IV
* ბათო-ყაენი

## სქოლიო
კატეგორია:ზეპირსიტყვიერება
კატეგორია:XIII საუკუნის ბრძოლები
კატეგორია:1242 წლის ბრძოლები
Official Xbox Magazine

***Official Xbox Magazine*** (შემოკ. OXM) — ყოფილი ყოველთვიური ვიდეო თამაშების ჟურნალი, რომელიც დაარსდა Xbox-ის გმოსვლის პარალელურად 2001 წლის ნოემბერს . ჟურნალს თან მოჰყვებოდა დისკი, რომელიც შეიცავდა დემო თამაშებს, პრევიუ ვიდეობსა და ტრეილერებს და ასევე სხვადასხვა შიგთავსს, როგორებიც არის სხვადასხვა  თამაშებისა და Xbox-ის განახლებებები. 2014 წლის ამერიკული ვერსია გაერთინდა ინგლისური ვერსიის ვებსაიტში, რომელმაც რამდენიმე თვე იარსება, ხოლო შემდეგ, Future plc-მა განაცხდა, რომ იგი ხურავდა აღნიშნულ ვებსაიტს და ყველა დანარჩენს რომელსაც Future plc აქვეყნებდა, მათ შორის Edge და Computer and Video Game. 2015 წლის თებერვალს OXM და Future plc-ის ყველა საიტი გადამისამართებული იქნა GamesRadar-ზე.

ჟურნალი მოიცავდა პრევიუებს, რევიუებსა და ჩიტ-კოდებს Xbox-ის თამაშებისთვის. 2005 წლის 22 ნოემბერს გამოვიდა Xbox 360 და ჟურნალმა მოიცვა ასევე მისი პროდუქციაც. 2015 წლამდე *Official Xbox Magazine* მიმოიხილავდა Xbox, Xbox 360-სა და Xbox Live Arcade-ის ყველა თამაშს, ასევე გადმოტვრთვად კონტენტებსა და დამტებებს

## რესურსები ინტერნეტში
* OXM-ის ამერიკული ვებსაიტი (დაარქივებული)
* OXM Official-ის ბრიტანული ვებსაიტი, now TotalXbox.com
* OXM მექსიკა

## სქოლიო
კატეგორია:Xbox-ის ჟურნალები
კატეგორია:ამერიკული ყოველთვიური ჟურნალები
კატეგორია:2001 წელს დაარსებული ჟურნალები
კატეგორია:ამერიკული ვიდეო თამაშების ჟურნალები
კატეგორია:ბრიტანული ვიდეო თამაშების ჟურნალები
ხორვატული ხელოვნება

(1910) თანამედროვე გალერეა, ზაგრები.]]
**ხორვატული ხელოვნება** — წარმოადგენს სახვით ხელოვნებას ხორვატიაში, შუა საუკუნეებიდან დღემდე. ადრეულ შუა საუკუნეებში სამხრეთ-აღმოსავლეთ ევროპაში ხორვატია ხელოვნების და არქიტექტურის მნიშვნელოვან ცენტრს წარმოადგენდა. ბევრი ხორვატი ხელოვანი მოღვაწეობდა შუა საუკუნეებში, ხოლო რენესანსის პერიოდში ხორვატული კულტურა განიცდიდა მნიშვნელოვან აღმასვლას. 

თანამედროვე ხელოვნების ისტორია ხორვატიაში იწყება პარიზიდან პოსტიმპრესიონისტური იდეების შემოსვლით. 1920-იანებში ავანგარდულმა ჯგუფებმა ხელოვნებაში ეროვნული თემატიკა შეიტანეს, ხოლო 30-იანებში უფრო მარტივი კლასიკური ფორმები დაბრუნდა.

მეორე მსოფლიო ომის შემდეგ იუგოსლავიის ფარგლებში სოციალურმა რეალიზმმა ვერ მოიკიდა ფეხი, სამაგიეროდ აქტუალური იყო გეომეტრიული აბსტრაქცია. ხოლო 80-იანებში ისევ დაბრუნდა ტრადიციული ხატვის ფორმები დასახეები.

## იხილეთ აგრეთვე 
*ხორვატიის ისტორია
*ხორვატიის კულტურა

## რესურსები ინტერნეტში 
*Croatian Culture Links
*Croatian cultural heritage
*Online library of major Croatian literary works from Renaissance to Modernism. 

## სქოლიო 
კატეგორია:ხორვატიის კულტურა
GameZone

**GameZone** არის ამერიკული მულტიპლატფორმული ვიდეო თამაშების ვებსაიტი, რომელიც ყოველდღიურად აქვეყნებს მიმოხილვებს, პრევიუებსა და სიახლეებს, ასევე საიტზე არსებობს გადმოტვირთვების განყოფილება. საიტი დაარსდა 1994 წელს ქალაქ ლივონიაში (მიჩიგანის შტატი) ჯეფ და კეტი კონორების მიერ, როგორც GameZone Online. მიუხედავად იმისა რომ საიტის ოფიციალური სახელწოდება არის GameZone Online, მას შემოკლებით GameZone-ით მოიხსენიებენ. იგი მოიცავს თითქმის ყველა მიმდინარე პლატფორმას, მათ შორის MMOG ჟანრსა და მობილურ თამაშებს.

## რესურსები ინტერნეტში
*GameZone.com
*GameZone.net 
*GameZone.in.th 

## სქოლიო
კატეგორია:ვიდეო თამაშების განხილვების საიტები
კატეგორია:ვიდეო თამაშების სიახლეების საიტები
კატეგორია:1994 წელს დაარსებული ვებსაიტები
მანუჩაჰრ I

**მანუჩაჰრ I**, აგრეთვე ცნობილი როგორც **მანუჩაჰრ იბნ იაზიდი** (დ. ? — გ. 1034, შემახა) — შირვანის მე-11 შაჰი ქესრანიდების დინასტიიდან.

## მმართველობა
იაზიდ II-ის გარდაცვალების შემდეგ, 1027 წელს, შირვანშაჰის თანამდებობა მანუჩაჰრ I-მა დაიკავა. 1029 წელს, მან დერბენტის ჰაშმიდებს ომი გამოუცხადა, თუმცა, ჰაშმიდთა არმიამ მანუჩაჰრი დაამარცხა, მისი მიწები კი გაძარცვა და გაანადგურა. 1030 წელს, შირვანშაჰთა სამეფოში რუსები შეიჭრნენ. შირვანშაჰმა სცადა მათი მოგერიება, მაგრამ იგი ბაქოში სასტიკად დამარცხდა. მოგვიანებით, მანუჩაჰრ I-მა რუსების შესაჩერებლად მდინარე არაქსი გადაკეტა. თუმცა, შედეგად მრავალი მუსლიმი ადამიანი დაიღუპა.

გარკვეული დროის შემდეგ, შირვანშაჰმა საბოლოოდ მოახერხა რუსების განდევნა. 1032 წელს, გაერთიანებულმა არმიამ სარირიდან და ალანიიდან, შირვანი დაიპყრო და აიღო მისი დედაქალაქი — შემახა. შირვანიდან გასვლის პერიოდში, მათ დერბენტში მცხოვრებმა ხალხმა ბრძოლა გამოუცხადა და დაამარცხა.

## გარდაცვალება
1034 წელს, მანუჩაჰრ I-ს საკუთარმა ძმამ — ალი II-მ უღალატა და სასიკვდილოდ დაჭრა. მანუჩაჰრის გარდაცვალების შემდეგ, მომდევნო შირვანშაჰი ალი II გახდა.

## რესურსები ინტერნეტში
* 
*

## სქოლიო
კატეგორია:გარდაცვლილი 1034
კატეგორია:შირვანშაჰები
შოტლანდიის პარლამენტი

**შოტლანდიის პარლამენტი** (, , ) — შოტლანდიის ერთპალატიანი საკანონმდებლო ორგანო. შოტლანდიის პარლამენტის დაარსება მოხდა შოტლანდიის სამეფოს პერიოდში. XIII საუკუნეში 1707 წელს  ინგლისის და შოტლანდიის გაერთიანების შემდეგ პარლამენტმა არსებობა შეწყვიტა და აღდგა მხოლოდ 1999 წელს. აღნიშნულს წინ უძღვოდა გაერთიანებული სამეფოს პარლამენტის მიერ მიღებული შოტლანდიის 1998 წლის აქტი, რომლის მიხედვითაც გადანაწილდა უფლებამოსილებები დიდი ბრიტანეთის ცენტრალურ ხელისუფლებასა და შოტლანდიის რეგიონულ პარლამენტს შორის.

## შემადგენლობა 
ბოლო არჩევნები ჩატარდა 2016 წლის გაზაფხულზე, პარლამენტში წარმოდგენილი 129 დეპუტატი პარტიების მიხედვით განაწილებულია შემდეგნაირად:

* შოტლანდიის ნაციონალური პარტია —  62 ადგილი
* შოტლანდიის ლეიბორისტული პარტია — 23 ადგილი;
* შოტლანდიის კონსერვატიული პარტია — 31 ადგილი;
* შოტლანდიის ლიბარალ-დემოკრატიული პარტია — 5 ადგილი;
* შოტლანდიის მწვანეთა პარტია — 6 ადგილი;
* დამოუკიდებელი — 2 ადგილი;

## სქოლიო 
## რესურსები ინტერნეტში 
* შოტლანდიის პარლამენტი 

კატეგორია:შოტლანდიის ისტორია
კატეგორია:პარლამენტები ქვეყნების მიხედვით
ალი II (შირვანი)

**ალი II**, აგრეთვე ცნობილი როგორც **აბუ მანსურ იბნ იაზიდი** (დ. ? — გ. 1043, შემახა) — შირვანის მე-12 შაჰი 1034-1043 წლებში, ქესრანიდების დინასტიიდან.

## მმართველობა
ალი II შირვანშაჰის თანამდებობაზე 1034 წელს, მანუჩაჰრ I-ის გარდაცვალების შემდეგ დაინიშნა. იგი განაგრძობდა დერბენტის მმართველების წინააღმდეგ ბრძოლას. 1035 წელს, მათთან მშვიდობის დასამყარებლად, შირვანშაჰმა საკუთარი და — შამქუია დერბენტის მმართველ აბდ ალ-მალიქ იბნ მანსურზე დააქორწინა.

გარდაიცვალა 1043 წელს, შემახაში. მისი გარდაცვალების შემდეგ, მომდევნო შირვანშაჰი ქუბადი — ალი II-ის ძმა გახდა.

## ლიტერატურა
*  *Минорский В. Ф.* История Ширвана и Дербента. — М.,1963.
* *Ашурбейли С.* Государство Ширваншахов. — Б., 1983.

## სქოლიო
კატეგორია:შირვანშაჰები
კატეგორია:გარდაცვლილი 1043
ხორვატული აპოქსიომენოსი

**ხორვატული აპოქსიომენოსი** () — ძვ. წ. II ან I საუკუნის ანტიკური ბერძნული ბრინჯაოს ქანდაკება. ის 1996 წელს ხორვატიაში ზღვის ფსკერზე ლოშინიდან სამხრეთ-აღმოსავლეთით კუნძულ ველე-ორჟულეს მახლობლად აღმოაჩინეს. ის წარმოადგენს ათლეტის - აპოქსიომენოსის ქანდაკებას, რომელიც სხეულიდან სპეციალური ხელსაწყოთი - სტრიგილით მტვერს და ოფლს იწმენდს.

მას შემდეგ, რაც 1999 წელს ქანდაკება ზღვიდან ამოიტანეს მას საფუძვლიანი რესტავრაცია ჩაუტარდა. ქანდაკება დამთვალიერებლებისთვის ხელმისაწვდომი 2006 წელს გახდა. ის დღეისთვის არსებული აპოქსიომენოსის სტატუებიდან ყველაზე კარგად შემონახულია.

## ლიტერატურა 
**Hrvatski Apoksiomen/The Croatian Apoxyomenos,* exhibition catalogue, (ed.) M. Domijan, I. Karniš, Zagreb, 2006, second revised edition 2008 
*''Apoxyomenos: The Athlete of Croatia/Apoxyomenos: l'Atleta della Croazia,'' exhibition catalogue, (ed.) Maurizio Michelucci, Florence, 2006

## რესურსები ინტერნეტში 
* 

კატეგორია:ელინიზმი
კატეგორია:ბალკანეთის ისტორია
კატეგორია:ხორვატიის ისტორია
Radiant A.I.

***Radiant AI*** — კომპანია Bethesda Softworks-ის მიერ შემუშავებული ტექნოლოგია *The Elder Scrolls* სერიისთვის, რომელიც არმოთამაშე პერსონაჟებს საშუალებას აძლევს გააკეთონ არჩევანი და მათი ქცევა იყოს უფრო კომპლექსური და რთული ვიდრე წინ სერიებში. ტექნოლოგია შეიქმნა *The Elder Scrolls IV: Oblivion*-ისთვის, ხოლო შემდგომში განავითარეს და გამოიყენეს *The Elder Scrolls V: Skyrim*-ში. ტექნოლოგია ასევე გამოყენებული არის შემდეგ თამაშებში: *Fallout 3*, *Fallout: New Vegas* და *Fallout 4*.

## სქოლიო
კატეგორია:მოქმედებითი როლური ვიდეო თამაშები
კატეგორია:ფენტეზის ჟანრის ვიდეო თამაშები
კატეგორია:ღია სამყაროს ვიდეო თამაშები
კატეგორია:ხელოვნური ინტელექტი
ქუბადი (შირვანი)

**ქუბადი**, აგრეთვე ცნობილი როგორც **ქუბად იბნ იაზიდი** (დ. ? — გ. 28 ივლისი, 1049) — შირვანის მე-13 შაჰი 1043–1049 წლებში, ქესრანიდების დინასტიიდან.

1044 წელს, შირვანშაჰსა და დერბენტის ამირას შორის კონფლიქტი არსებობდა. 1045 წელს, ქუბადმა, თურქულ ტომთა შემოსევებისგან თავის დასაცავად, შემახას გარშემო თავდაცვითი კედელი ააგო. გარდაიცვალა 1049 წლის 28 ივლისს. . მისი გარდაცვალების შემდეგ, მომდევნო შირვანშაჰი მისი ძმისშვილი — ალი III გახდა.

## რესურსები ინტერნეტში
* 

## სქოლიო
კატეგორია:შირვანშაჰები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 28 ივლისი
კატეგორია:გარდაცვლილი 1049
ბაფომეტი

ალტ=Бафомет Элифаса Леви. На руках у изображенного существа написаны латинские слова SOLVE (СВОБОДА) и COAGULA (ЕДИНСТВО).|მინი|ბაფომეტი, ელიფას ლევი.
**ბაფომეტი **(, ) — სატანისტური ღვთაების სახელი. პირველად გვხვდება 1195 წელს, ტრაბადურა გავაუდანას პოემაში, როგორც „მუჰამედის“ ლათინიზირებული ვერსია. 1307 წელს, ინკვიზიციის მიერ ტამპლიერთა ორდენის წევრების წინააღმდეგ მოძიებული ცნობების მიხედვით, რაინდები საიდუმლო რიტუალში თაყვანს სცემდნენ ღვთაება ბაფომეტს. ღვთისმსახურები ბაფომეტში ხედავდნენ თავად სატანას და ტამპლიერებს ადანაშაულებდნენ ერეტიკოსობაში, რის შემდეგაც ორდენის მეთაური ჟაკ დე მოლი და ტამპლიერის დანარჩენი წევრები კოცონზე დაწვეს.

არსებობს მოსაზრება, რომლის მიხედვითაც ტამპლიერების მიერ ბაფომეტისადმი თაყვანისცემა, თავად ინკვიზიტორთა მიერ სპეციალურად გავრცელებული ცრუ ინფორმაცია იყო, რითიც მათ საბაბი ეძლეოდათ ტამპლიერთა წევრები ერეტიკოსებად გამოეცხადებინათ, ხოლო ორდენის გაუქმებით ისინი მოაგვარებდნენ პრობლემებს, რომელსაც ორდენი საფრანგეთის მეფე ფილიპე IV-სა და თვით რომის ეკლესიას უქმინდა.

უახლეს ისტორიაში ღვთაება „აღადგინა“ ელიფას ლევიმ. პირველად ქრისტიანობის ისტორიაში ის ღიად გამოჩნდა ელიფას ლევის ნაშრომში „დოგმა და უმაღლესი მაგიის რიტუალში“. ეს იყო ანდროგენული არსება, რომლის ხელებზეც ეწერა ალქიმიური სლოგანი „Solve et Coagula“. სატანისტური ეკლესიის ჩამოყალიბებამდე, ბაფემოტის გამოსახვა არსად არ გვხდება და რა თქმა უნდა, ბაფომეტი არ ითვლებოდა სატანიზმის ძირითად სიმბოლოდ.

ლათინური სიტყვა „Baphomet“, მარჯვნიდად მარცხნივ იკითხება როგორც „Temohpab “—  რაც წარმოადგენს აკრონიმს: „Templi omnium hominum pacis abbas“: „მსოფლიო ტაძრის ხალხთა წინამზღვარი“.

## ბაფომეტი და ტამპლიერები 
ორდენის წევრებმა წამების ზემოქმედების ქვეშ ყოფნისას აღიარეს, რომ ისინი ეთაყვანებოდნენ ღვთაება „ბაფომეტს“; აღმოჩნდა, რომ ტამპლიერების სწავლება ისე განსხვავდებოდა ქრისტიანულისაგან, რომ მათ საკუთარი სიმბოლოები და რიტუალებიც კი ჰქონდათ. როგორც ოფიციალურად მტკიცდება, ტამპლიერთა ორდენის გაუქმების მთავარი მიზეზი მათი სიმდიდრე და ძალაუფლება იყო და შესაძლოა, ტამპლიერთათვის მიკუთვნილი ცოდვების დიდი ნაწილი ინკვიზატორთა მიერ გამოგონილი იყო.

## ეტიმოლოგია 
ერთ-ერთი ვერსიით ბაფომეტი — „მაჰომეტის“ (მუჰამედის)  დამახინჯებული ფორმაა. მეორე ვერსიით, ბაფომეტი არის გაერთიანება ორი ბერძნული სიტყვის, რაც „სიბრძნეში შთანთქმას“ აღნიშნავს.

## სქოლიო
კატეგორია:ოკულტიზმი
კატეგორია:სატანიზმი
ბელოვარის კათედრალი

**ბელოვარის კათედრალი** () — ბაროკოს სტილის საკათედრო ტაძარი ბელოვარში. ტაძარი მდებარეობს ქალაქის ცენტრში, წმინდა ტერეზას სკვერში. 2009 წლის დეკემბერში ტაძარს ეპარქიული კათედრალის სტატუსი მიენიჭა.

ტაძრის საფუძველი 1765 წლის 10 აპრილს ჩაეიყარა, ხოლო მშენებლობა 1770 წელს დასრულდა. კურთხევა 1772 წლის 15 ოქტომბერს ტერეზა ავილიანელის ხსენების დღეს მოხდა და მისი სახელობისაა. ის იყო ავსტრიის დედოფლის მარია ტერეზიას (რომელმაც 1756 წელს დააარსა ბელოვარი) მფარველი ანგელოზი სამრეკლო 1774 წელს აშენდა. ტაძარი დაახლოებით 1000 ადამიანს იტევს. ტაძრის ქვეშ განთავსებულია სამარხი კარიდორები, თუმცა იქ მხოლოდ რამდენიმე ადამიანია დაკრძალული.

1880 წლის მიწისძვრამ ეკლესია და მღვდლის სახლი დააზიანა. 1888 წელს ეკლესია არქიტექტორმა გერმან ბოლემ აღადგინა. 

ხორვატიის დამოუკიდებლობისათვის ომის დროს ეკლესიას ჭურვი მოხვდა, რის შემდეგაც სამი ქალი გარდაიცვალა.

## სქოლიოი 
კატეგორია:ხორვატიის ეკლესიები
2K Games

**2K Games, Inc** — ამერიკული კომპანია, რომელიც ქმნის, გამოსცემს და დისტრიბუციას უწევს ვიდეო თამაშებს, როგორებიც არის *Borderlands*, *Civilization V* *NBA 2K* და სხვა მრავალი. 2K Games არის Take-Two Interactive-ის შვილობილი კომპანია. დაარსდა 2005 წელს, მას შემდეგ რაც Take-Two Interactive-მა Sega-სგან შეიძინა კომპანიები Visual Concepts და Kush Games $24 მილიონის სანაცვლოდ.

სახელწოდება „2K Games“ მოდის კომპანია Visual Concepts-ის მიერ შემუშავებული თამაშების სერიიდან 2K, რომელიც თავდაპირველად მხოლოდ Dreamcast-ზე გამოდიოდა. კომპანიის შტაბ-ბინა მდებარეობს ნოვატოში, კალიფორნია. იგი აქტიურად ვითარდება და მომხმარებლებს სთავაზობს პროდუქციას როგორც ქვეყნის შიგნით, ასევვე მის ფარგლებს გარეთაც.

2K Games ნომინირებული იქნა ბრიტანული აკადემიის თამაშების დაჯილდოებაზე.

## სტუდიები
*2K Games - ნოვატო, კალიფორნია. დაარსდა 2005 წელს.
**2K Czech - მდებარეობს ქალაქ ბრნო-ში, ჩეხეთის რესპუბლიკა. დაარსდა 1997 წელს, როგორც Illusion Softworks, შეძენილი იქნა 2007 წელს.
**2K Vegas - მდებარეობს ლას-ვეგასში. დაარსდა 2013 წელს.
**2K Marin - ნოვატო, კალიფორნია. დაარსდა 2007 წელს.
**Firaxis Games - ჰანტ-ვალეი, მერილენდი. დაარსდა 1996 წელს. 2005 წლის 7 ნოემბერს შეიძინა Take-Two Interactive-მა.
**Hangar 13 - ნოვატო, კალიფორნია. დაარსდა 2014 წლის 4 დეკემბერს.
*2K Play - ონტარიო, კანადა. დაარსდა როგორც Global Star Software 1992 წელს. შეძენილი იქნა 1999 წელს, ხოლო სახელწოდება შეეცვალა 2007 წლის 10 სექტემბერს.
**Cat Daddy Games - კირკლენდი, ვაშინგტონის შტატი. დაარსდა 1996 წელს. 
*2K Sports - ნოვატო, კალიფორნია. დაარსდა 2005 წლის იანვარს.
**Visual Concepts - ნოვატო, კალიფორნია. შეძენილი იქნა 2005 წლის იანვარს კომპანია Sega-სგან.
***Visual Concepts China - შანხაი.
***Visual Concepts Korea - სეული.

## თამაშები
## რესურსები ინტერნეტში
* 

## სქოლიო
კატეგორია:კალიფორნიაში დაარსებული კომპანიები
კატეგორია:2005 წელს დაარსებული კომპანიები
კატეგორია:Take-Two Interactive
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების გამომცემელი კომპანიები
კურტ ტუხოლსკი

**კურტ ტუხოლსკი** ( დ. 9 იანვარი 1890, ბერლინი, — გ. 21 დეკემბერი 1935, გეტებორგი) — გერმანელი ჟურნალისტი და მწერალი. იგი მოღვაწეობდა ასევე ფსევდონიმებით: კასპარ ჰაუზერი, პეტერ პანტერი, თეობალდ თიგერი და იგნაც ვრობელი. ტუხოლსკი ვაიმარის რესპუბლიკის უმნიშვნელოვანეს პუბლიცისტებს მიეკუთვნება. 

კურტ ტუხოლსკი იყო პოლიტიკურად აქტიური ჟურნალისტი და ყოველკვირეული ჟურნალის „Die Weltbühne“-ის დამაარსებელი, ამავდროულად სატირიკოსი, სიმღერების ტექსტების ავტორი, ლირიკოსი და კრიტიკოსი (ლიტერატურის, ფილმისა და მუსიკის განხრით). თავის თავს თვითონ განიხილავდა, როგორც მემარცხენე  დემოკრატს, სოციალისტს, პაციფისტს და ანტიმილიტარისტს. 

კურტ ტუხოლსკი ბერლინ-მოაბიტში მდებარე მშობლების სახლში მოევლინა ქვეყანას 1890 წლის 9 იანვარს. მამამისი იყო ებრაელი ალექს ტუხოლსკი (1855–1905), რომელმაც 1887 წელს თავის ბიძაშვილზე დორის ტუხოსკიზე (1869–1943) იქორწინა. მათ 3 შვილი შეეძინათ: კურტი, უფროსი ვაჟი, ასევე ფრიცი და ელენი. 

ტუხოლსკის განსაკუთრებულად უყვარდა და პატივს სცემდა მამას, რომელიც 1905 წელს გარდაიცვალა და მნიშვნელოვანი ქონება დაუტოვა თავის ცოლს და შვილებს. ამან საშუალება მისცა ტუხოლსკის მიეღო განათლება ფინანსური საზრუნავის გარეშე.

## რესურსები ინტერნეტში
* კურტ ტუხოლსკი — ენციკლოპედია ბრიტანიკა 

## სქოლიო
კატეგორია:დაბადებული 1890
კატეგორია:გარდაცვლილი 1935
კატეგორია:გერმანელი ჟურნალისტები
კატეგორია:გერმანელი მწერლები
კატეგორია:ბერლინელი მწერლები
კატეგორია:ებრაელი მწერლები
კატეგორია:გერმანელი მამაკაცი ჟურნალისტები
კატეგორია:XX საუკუნის გერმანელი ჟურნალისტები
კატეგორია:გერმანელი მამაკაცი მწერლები
კატეგორია:მწერლები ანბანის მიხედვით
კატეგორია:ბერლინში დაბადებულები
ვაცლავ დობრუსკი

**ვაცლავ დობრუსკი** (დ. 11 აგვისტო, 1858, გერმანუვ-მესტეცი, ავსტრიის იმპერია — გ. 24 დეკემბერი, 1916, პრაღა, ავსტრია-უნგრეთი) — ჩეხი არქეოლოგი, ეპიგრაფი და ნუმიზმატი. ბულგარეთის არქეოლოგიის ეროვნული მუზეუმის პირველი დირექტორი 1893-1910 წლებში. მოღვაწეობის უმეტესი წლები გაატარა ბულგარეთში.

ვაცლავ დობრუსკი დაიბარა აღმოსავლეთ ბოჰემიის პატარა ქალაქ გერამნუვ-მესტეცში. დაამთავრა კარლის უნივერსიტეტის ფილოსოფიის ფაკულტეტი. 1880 წელს საცხოვრებლად გადავიდა ბულგარეთის ქალაქ პლოვდივში, სადაც ლათინური ენის მასწავლებლად მუშაობდა სკოლაში. 1885 წელს გადავიდა სოფიაში. 1886-1893 წლებში ვაჟთა სკოლაში ასწავლიდა ლათინურს, ხოლო 1890-1910 წლებში კითხულობდა ლექციებს ანტიკური არქეოლოგიის შესახებ დღევანდელ სოფიის უნივერსიტეტში. 1893 წელს დაინიშნა ახლად დაარსებული არქეოლოგიის ეროვნული მუზეუმის დირექტორად, სადაც 1910 წლამდე მუშაობდა. 1911 წელს ვაცლავ ვაცლავ დობრუსკი დაბრუნდა პრაღაში, სადაც 1912-1914 წლებში ბერძნულ და ლათინურ ნუმიზმატიკას ასწავლიდა კარლის უნივერსიტეტში. 

გარდაიცვალა 1916 წლის 24 დეკემბერს პრაღაში.

## სქოლიო 
კატეგორია:ჩეხი არქეოლოგები
კატეგორია:დაბადებული 11 აგვისტო
კატეგორია:დაბადებული 1858
კატეგორია:გარდაცვლილი 24 დეკემბერი 
კატეგორია:გარდაცვლილი 1916
ვლაჰო ბუკოვაცი

**ვლაჰო ბუკოვაცი** (; ; დ. 5 ივლისი, 1855, ცავტატი, ავსტრო-უნგრეთის იმპერია (ახლა ხორვატია) – გ. 23 აპრილი, 1922, პრაღა, ჩეხოსლოვაკია (ახლა ჩეხეთი)) — ხორვატი მხატვარი. მისი ცხოვრება და მხატვრობა იყო ელექტიკული. ის ცხოვრობდა ბევრ სხვა და სხვა ადგილას და მისი სტილი ძლიერად იცვლებოდა მისი კარიერის განმავლობაში. მისი ყველაზე ცნობილი ნამუშევარია ნიუს სტილში შესრულებული Une fleur (ყვავილი). ეს ნამუშევარი მან თავის ფრანგულ პერიოდში შექმნა და მან მრავალი მიმოხილვა და გამოცემა დაიმსახურა.

## გალერეა 

File:Crnogorka v.jpg
File:Andromeda Vlaho.jpg
File:Guslar_v.jpg
File:Gundulićev san.jpg
File:Vb dub u sumi.jpg
File:Vb fantazija.jpg
File:Vb isus prijatelj malenih.jpg
File:Vb jesenji pejsaz.jpg
File:Vb sanak.jpg
File:Živio kralj Vlaho Bukovac.JPG
File:AleksandarI-Karadjordjevic.jpg

## ლიტერატურა 
* Bukovac, Vlaho. *Moj Život.* Zagreb: Književni Jug (1918)
* Kružić-Uchytil, Vera. *Vlaho Bukovac: Život i Djelo.* Zagreb: Matica Hrvatska, 1968. Expanded second edition: Zagreb: Nakladni Zavod Globus (2005)
* Kružić-Uchytil, Vera. "Prvi nastupi hrvatskih umjetnika na međunarodnoj umjetničkoj sceni od 1896 do 1903 godine." *Peristil* 31 (1998): 193-98

კატეგორია:დაბადებული 5 ივლისი
კატეგორია:დაბადებული 1855
კატეგორია:გარდაცვლილი 23 აპრილი
კატეგორია:გარდაცვლილი 1922
კატეგორია:ხორვატი მხატვრები
კატეგორია:ჩეხი მხატვრები
კატეგორია:მხატვრები ანბანის მიხედვით